Министър-председателят Бойко Борисов разговаря с жителите на с. Хитрино и ги информира лично за предприетите действия на властите по бързото обезопасяване на района. Полицията е изготвила и график за организирано влизане на жители в Хитрино от 10 до 13 часа. Осигурени са автобуси, с които да бъдат извозени хората, като в рамките на осигурения прозорец за достъп до пострадалото село и днес ще продължат дейностите по вземане на размери за остъкляване и поставяне на дограми. Министър-председателят Бойко Борисов разговаря с жителите, които чакаха на пункта за влизане по график и ги увери, че държавата взима всички мерки за бързо възстановяване на щетите от тежкия инцидент. "Искам още веднъж да благодаря на тези над 770 души – пожарникари, полицаи, експерти, които ви помагат, защото работят в голям риск. С общи усилия правим всичко възможно жителите на Хитрино да се върнат в къщите си час по-скоро", заяви премиерът. Той съобщи, че е получил информация от главен комисар Николай Николов, че се очаква до вторник или сряда хората да се приберат в домовете си. <?xml:namespace prefix = "o" />
<?xml:namespace prefix = "o" ns = "urn:schemas-microsoft-com:office:office" /> Премиерът Бойко Борисов, заедно с директорa на Главна дирекция "Пожарна безопасност и защита на населението" главен комисар Николай Николов, министърa на транспорта Ивайло Московски и кметa на Хитрино Нуридин Исмаил, инспектираха на място действията на специализираните екипи, които провеждат операция по извозването на опасните цистерни от дерайлиралия влак в Хитрино. Тази сутрин бе транспортирана и осмата цистерна, която вчера бе подготвена за извозване. Продължава работата на пожарните спасители и експертите по подготовка за извеждане и на останалите четири цистерни, сред които и най-рисковата, от която има съмнения за изтичане на газ в течна фаза. Министърът на транспорта Ивайло Московски съобщи, че при тази цистерна предстоят още няколко манипулации и се надява всичко да приключи успешно. Успоредно с работата на пожарните екипи, на мястото на инцидента ще влязат и групи на ВиК и електроразпределителното дружество, като всички останали инфраструктурни съоръжения ще бъдат прегледани за готовност за пускане.